**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 11/07/2022**

**Αριθμ. Πρωτ.: 11967**

**ΑΠΟΣΠΑΣΜΑ**

**Από το πρακτικό της αριθμ. 22ης /2022 ΤΑΚΤΙΚΗΣ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 198**

΄Εγκριση ετήσιου προγραμματισμού προσλήψεων τακτικού προσωπικού στο Δήμο Λεβαδέων για το έτος 2023.

Στη Λιβαδειά σήμερα 8η Ιουλίου 2022 ημέρα Παρασκευή , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 11444/04-07-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα πέντε (5), ήτοι:

**ΠΑΡΟΝΤΕΣ ΑΠΟΝΤΕΣ**

1. Αποστόλου Ιωάννης(αν/κό μέλος κ. Μητά Αλέξανδρου 1. Ταγκαλέγκας Ιωάννης-Πρόεδρος

2. Καλογρηάς Αθανάσιος 2. Μερτζάνης Κωνσταντίνος

3. Σαγιάννης Μιχαήλ 3. Πούλος Ευάγγελος

4. Καπλάνης Κωνσταντίνος - Αντιπρόεδρος 4.Μπράλιος Νικόλαος

5. Καραμάνης Δημήτριος Αν και είχαν νόμιμα προσκληθεί

Απόντος του Προέδρου της Οικονομικής Επιτροπής κ. Ταγκαλέγκα Ιωάννη , ο Αντιπρόεδρος αυτής κ. Καπλάνης Κωνσταντίνος κήρυξε την έναρξη της συνεδρίασης.

Εισηγούμενος το 1ο θέμα της ημερήσιας διάταξης έθεσε υπόψη των μελών την με αριθ. πρωτ. 11695/06-07-2022 κοινή έγγραφη εισήγηση των Προϊσ/νων Δ/νσεων Διοικητικών & Οικονομικών Υπηρεσιών του Δήμου Λεβαδέων στην οποία αναφέρονται :

Σχετικά με το θέμα, σας γνωρίζουμε τα κάτωθι:

*Α. Με την υπ’ αρ.* [*ΥΠ.ΕΣ. ΔΙΠΑΑΔ/Φ.2.9/ 79 / οικ.10319/24.06.2022*](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/) *εγκύκλιο του Υπουργείου Εσωτερικών δίνονται οδηγίες, προς όλες τις Υπηρεσίες του Δημοσίου, αναφορικά με τον ετήσιο προγραμματισμό προσλήψεων τακτικού και εποχικού προσωπικού του δημόσιου τομέα έτους 2023.*

*Σύμφωνα με τις διατάξεις των παρ. 1-5 του άρθρου 51 του ν.4622/2019 (Α’ 133) «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης», ορίζονται τα ακόλουθα:*

*«1.Προσλήψεις του πάσης φύσεως τακτικού και εποχικού προσωπικού φορέων της Γενικής Κυβέρνησης, όπως εκάστοτε οριοθετείται από την Ελληνική Στατιστική Αρχή στο Μητρώο Φορέων Γενικής Κυβέρνησης, διενεργούνται από την έναρξη ισχύος του παρόντος βάσει ετήσιου στρατηγικού προγραμματισμού, σύμφωνα με τις διατάξεις του παρόντος Κεφαλαίου.*

*2.Φορείς εκτός Γενικής Κυβέρνησης, όπως αυτή εκάστοτε οριοθετείται από την Ελληνική Στατιστική Αρχή στο Μητρώο Φορέων Γενικής Κυβέρνησης, οι οποίοι υπάγονται στο πεδίο εφαρμογής του άρθρου 2 της ΠΥΣ 33/2006, εμπίπτουν στο πεδίο εφαρμογής των άρθρων του παρόντος Κεφαλαίου.*

*3.Με κοινή απόφαση των αρμόδιων Υπουργών για θέματα δημόσιας διοίκησης και προϋπολογισμού και του κατά περίπτωση αρμόδιου Υπουργού, επιτρέπεται η υπαγωγή φορέων της παραγράφου 2, στις διατάξεις του παρόντος Κεφαλαίου. Σε κάθε περίπτωση, στους φορείς της παραγράφου 2 δεν περιλαμβάνεται η Βουλή των Ελλήνων.*

*4.Από 1.1.2020, για την έγκριση οποιουδήποτε αιτήματος πρόσληψης τακτικού προσωπικού από φορείς της Γενικής Κυβέρνησης που εμπίπτουν στο πεδίο εφαρμογής του άρθρου 16 του ν. 4440/2016, απαιτείται η προηγούμενη ανάρτηση της οικείας κενής θέσης στο Ψηφιακό Οργανόγραμμα του άρθρου αυτού».*

*5.Κατ` εξαίρεση, σε περίπτωση που είναι αντικειμενικά αδύνατον να πληρωθούν οι προϋποθέσεις της προηγούμενης παραγράφου, είναι δυνατή η έγκριση του αιτήματος από την Επιτροπή της Π.Υ.Σ. 33/2006, όπως ισχύει, μετά από αιτιολογημένη εισήγηση του κατά περίπτωση αρμόδιου Υπουργού.»*

*Επισημαίνεται ότι το πρώτο εδάφιο της παρ. 1 του άρθρου 16 του ν.4440/2016 αντικαταστάθηκε με την παράγραφο 2 του άρθρου 31 του ν.4795/2021 (Α’62) ως εξής: «1. Δημιουργείται σε βάση δεδομένων Οργανόγραμμα της Δημόσιας Διοίκησης και Τοπικής Αυτοδιοίκησης, στο οποίο αποτυπώνονται η διάρθρωση και η στελέχωση όλων των φορέων του Δημοσίου, των οποίων το προσωπικό απογράφεται στο Μητρώο Ανθρώπινου Δυναμικού του Ελληνικού Δημοσίου» και ως εκ τούτου υποχρέωση Ψηφιακού Οργανογράμματος έχουν όλοι οι φορείς που το προσωπικό τους απογράφεται στο Μητρώο Ανθρώπινου Δυναμικού Ελληνικού Δημοσίου.*

*Οπότε είναι προφανές ότι για την υποβολή αιτημάτων για τον ετήσιο προγραμματισμό του έτους 2023, θα πρέπει οι αιτούμενες προς πλήρωση κενές θέσεις της υπηρεσίας ή του φορέα να έχουν αναρτηθεί στο Ψηφιακό Οργανόγραμμα.*

*Για την αποφυγή λαθών στην υποβολή των αιτημάτων του ετήσιου προγραμματισμού προσλήψεων του 2023, αναγκαία θεωρείται η ενημέρωση κατάστασης θέσεων στο Ψηφιακό Οργανόγραμμα.*

*Πριν την υποβολή των αιτημάτων πλήρωσης κενών οργανικών θέσεων στην εφαρμογή, απαιτείται να ελέγξετε την ορθότητα των καταχωρημένων στοιχείων των θέσεων στο Ψηφιακό Οργανόγραμμα, ως προς την κατηγορία και τον κλάδο/ειδικότητα κάθε θέσης, δεδομένου ότι πρέπει να υπάρχει ταύτιση της λεκτικής τους ονομασίας, με την αναγραφόμενη στους οικείους ΟΕΥ ή Κανονισμούς Λειτουργίας. Όπως προαναφέρθηκε η εφαρμογή συνδέεται με το Ψηφιακό Οργανόγραμμα και ως εκ τούτου η λανθασμένη αναγραφή σε αυτό των στοιχείων των θέσεων συνεπάγεται, σε μεταγενέστερο στάδιο, απόρριψη εγκριθεισών, προς πλήρωση, θέσεων του φορέα.*

*Επίσης σύμφωνα με τις διατάξεις της παρ. 6 του άρθρου 51 του ν.4622/2019 προβλέπεται ότι:*

*« ….. τα αρμόδια Υπουργεία καταρτίζουν, με βάση τον πολυετή προγραμματισμό του άρθρου 3 του ν. 4590/2019, καταστάσεις με το τακτικό και εποχικό προσωπικό που αιτούνται να εγκριθεί προς πρόσληψη για το επόμενο έτος, ανά κατηγορία, κλάδο και ειδικότητα, στο πλαίσιο των προσχεδίων δράσης τους»*

*. Είναι αυτονόητο ότι ο ετήσιος προγραμματισμός προσλήψεων θα πρέπει να είναι κατά το δυνατόν εναρμονισμένος με τα σχέδια του πολυετούς προγραμματισμού προσλήψεων προσωπικού.*

*Για τους Ο.Τ.Α. α` και β` βαθμού και τους εποπτευόμενους φορείς αυτών (Υποτομέας S1313 του Μητρώου Φορέων Γενικής Κυβέρνησης της Ελληνικής Στατιστικής Αρχής) συντάσσεται χωριστό ετήσιο αίτημα, το οποίο υποβάλλεται από τις αρμόδιες για τους Ο.Τ.Α. υπηρεσίες του Υπουργείου Εσωτερικών.*

*Τα αιτήματα πρέπει να συνοδεύονται υποχρεωτικά από συνοπτική έκθεση η οποία δεν χρήζει ξεχωριστής υποβολής, καθώς η καταχώριση στοιχείων υποκαθίσταται από την ειδική εφαρμογή και περιλαμβάνει τα ακόλουθα:*

*α. Τεκμηρίωση αναγκαιότητας, για την πρόσληψη του προσωπικού, βάσει των στρατηγικών προτεραιοτήτων και αναγκών του, βάσει των αναγκών του εκάστοτε πολυετούς σχεδιασμού,*

*β. τον αριθμό των κενών θέσεων του φορέα (εφόσον πρόκειται για τακτικό προσωπικό),*

*γ. τον αναγκαίο χρόνο ολοκλήρωσης των προσλήψεων και, επιπλέον, εφόσον πρόκειται για εποχικό προσωπικό, τη χρονική διάρκεια της απασχόλησης,*

*δ. το ύψος της προκαλούμενης δαπάνης για το έτος πρόσληψης, τον τρόπο κάλυψης αυτής και, επιπλέον, εφόσον πρόκειται για τακτικό προσωπικό, τη συνολική προκαλούμενη επιβάρυνση για κάθε επόμενο έτος,*

*ε. τις ανάγκες που καλύπτονται από τη διαδικασία της κινητικότητας.*

*Στον ετήσιο προγραμματισμό προσλήψεων εντάσσονται οι αναγκαίες θέσεις τακτικού προσωπικού, συμπεριλαμβανομένων των κάτωθι περιπτώσεων:*

***α)****οι θέσεις που έχουν συσταθεί για την παροχή υπηρεσιών του «****βοήθεια στο σπίτι****» σε δήμους που δεν υλοποιούν το πρόγραμμα, σύμφωνα με τις οδηγίες της Α.Π. 22899/10.4.2020 (ΑΔΑ: 64ΝΛ46ΜΤΛΕ-Κ7Π) εγκυκλίου του Υπουργείου Εσωτερικών,*

***β)****οι θέσεις τακτικού προσωπικού σε****ανταποδοτικές υπηρεσίες****των ΟΤΑ α΄ βαθμού και των Ν.Π.Ι.Δ. αυτών, ανεξαρτήτως αν είχαν ή όχι υποβληθεί σχετικά αιτήματα παλαιότερα από τους φορείς.*

***γ)****οι θέσεις****δικηγόρων και νομικών συμβούλων****των ΟΤΑ α’ και β’ βαθμού και των Ν.Π.Ι.Δ. αυτών, οι οποίοι συνδέονται με τους φορείς με σχέση έμμισθης εντολής.*

*Ειδικά για την κάλυψη θέσης****προϊσταμένου νομικής υπηρεσίας****(εφόσον υφίσταται στον οικείο ΟΕΥ), θα πρέπει να υποβληθεί διακριτό αίτημα. (*[*ΥΠ.ΕΣ. ΔΙΠΑΑΔ/Φ.2.9/ 79 / οικ.10319/24.06.2022*](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)*)*

*Επισημαίνεται ότι προκειμένου να υποβληθούν προς έγκριση στον ετήσιο προγραμματισμό προσλήψεων θέσεις που είχαν υποβληθεί από τους φορείς προς πλήρωση με μετάταξη στο πλαίσιο του Α΄ Κύκλου Κινητικότητας 2022 και****δεν καλύφθηκαν****, θα πρέπει να χαρακτηριστούν στην Εφαρμογή Κινητικότητας με ένδειξη «****Έκλεισε χωρίς Επιλογή Υπαλλήλου****».*

*Η υποβολή των αιτημάτων από τους φορείς θα πρέπει να ολοκληρωθεί έως 11 Ιουλίου 2022.*

*Όπως διευκρινίζεται στην προαναφερόμενη εγκύκλιο οι Δήμοι καλούνται να καταχωρήσουν και να υποβάλουν στην εφαρμογή αίτημα προς το Υπουργείο Εσωτερικών, τόσο για τον ίδιο το φορέα τους, όσο και για τα νομικά πρόσωπα και επιχειρήσεις αρμοδιότητάς τους, ως «εποπτεύων» αυτών φορέας.*

*Για τις ανώνυμες εταιρείες ΟΤΑ και τους συνδέσμους ΟΤΑ, ως «εποπτεύων» αυτών φορέας, και άρα αρμόδιος για την καταχώριση των αιτημάτων τους στην εφαρμογή, έχει τεθεί είτε ο Δήμος της έδρας τους είτε η Περιφέρεια, όταν πρόκειται για εποπτευόμενο από αυτή νομικό πρόσωπο.*

*Αποφάσεις συλλογικών οργάνων*

*Πριν την υποβολή των αιτημάτων από το Δήμο/Περιφέρεια στην εφαρμογή, θα πρέπει να προηγηθεί η λήψη των κάτωθι, κατά περίπτωση, αποφάσεων, με ευθύνη του φορέα που αφορά το αίτημα:*

*- για θέσεις των Δήμων και των Περιφερειών: απόφαση της Οικονομικής Επιτροπής,*

*- για θέσεις των Ν.Π.Δ.Δ., Συνδέσμων, Ιδρυμάτων των Δήμων καθώς και Νομικών Προσώπων των Περιφερειών: απόφαση του οικείου Συμβουλίου,*

*- για θέσεις των Ν.Π.Ι.Δ.: απόφαση του οικείου Διοικητικού Συμβουλίου.*

*Οι ως άνω αποφάσεις θα πρέπει να συμπεριλαμβάνουν το σύνολο των στοιχείων που θα υποβληθούν*

*μέσω της προαναφερθείσας εφαρμογής («Βασικά στοιχεία» και «αναλυτικά αιτήματα προσλήψεων», σελ. 8-9 της* [*ΥΠ.ΕΣ. ΔΙΠΑΑΔ/Φ.2.9/ 79 / οικ.10319/24.06.2022*](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/)*) , χωρίς ωστόσο να απαιτείται η αποστολή των αποφάσεων στο Υπουργείο Εσωτερικών, στην παρούσα φάση.*

*Εφιστούμε την προσοχή σας, καθώς τα καταχωρούμενα στην εφαρμογή στοιχεία (σχέση εργασίας, πλήθος αιτημάτων πρόσληψης, κατηγορία εκπαίδευσης, κλάδος/ειδικότητα) θα πρέπει να συμπίπτουν με τα προβλεπόμενα στους οικείους ΟΕΥ / Κανονισμούς, με τα οριζόμενα στις αποφάσεις των συλλογικών οργάνων, καθώς και με τα στοιχεία στα Ψηφιακά Οργανογράμματα.*

*Εννοείται ότι για την υποβολή αιτημάτων πλήρωσης κενών οργανικών θέσεων, θα πρέπει να έχουν εξασφαλιστεί οι πιστώσεις για την κάλυψη της δαπάνης των προς πλήρωση θέσεων.*

***Εποχικό Προσωπικό ΟΤΑ***

*Ως****εποχικό προσωπικό δεν νοείται το έκτακτο προσωπικό εν γένει****αλλά το προσωπικό το οποίο προσλαμβάνεται για την κάλυψη εποχικών και επαναλαμβανόμενων αναγκών, κατά την ίδια περιορισμένη χρονική περίοδο μέσα στο έτος (****π.χ. πυροσβέστες για κάλυψη αναγκών κατά τη θερινή περίοδο, προσωπικό χιονοδρομικών κέντρων κατά τους χειμερινούς μήνες κ.ο.κ****).*

*Oι φορείς Τ.Α δεν απαιτείται να υποβάλουν αιτήματα, μέσω της συγκεκριμένης διαδικασίας, για την πρόσληψη του****εποχικού τους προσωπικού****, καθότι με ειδικές διατάξεις το συγκεκριμένο προσωπικό έχει εξαιρεθεί από την έγκριση της Επιτροπής της ΠΥΣ 33/2006  και είτε η πρόσληψή του δεν εγκρίνεται από κανένα όργανο (π.χ. ναυαγοσώστες, προσωπικό πυροπροστασίας, προσωπικό για τη στελέχωση των δημοτικών κατασκηνώσεων), είτε εγκρίνεται με απόφαση του Υπουργού Εσωτερικών (π.χ. προσωπικό που αμείβεται με αντίτιμο για τη στελέχωση υδροθεραπευτηρίων κ.λπ.).*

*Για τον προγραμματισμό προσλήψεων του****λοιπού έκτακτου προσωπικού****των φορέων της Αυτοδιοίκησης, είτε εμπίπτει στις διατάξεις του άρθρου 25 του ν.4829/2021 είτε όχι, θα ακολουθήσει νεότερη εγκύκλιος του Υπουργείου μας.*

*Τέλος,****κρίνεται σκόπιμο και αναγκαίο****κατά την υποβολή των αιτημάτων εκ μέρους όλων των φορέων και υπηρεσιών,****να ληφθούν υπόψη****:*

* *η προσπάθεια που καταβάλλεται για την τήρηση των δημοσιονομικών δεσμεύσεων και ιδίως του λόγου****μία (1) αποχώρηση/μία (1) πρόσληψη****για το τακτικό προσωπικό, ενώ όσον αφορά στο εποχικό προσωπικό θα πρέπει να αποφευχθεί αύξηση του αιτούμενου αριθμού σε σχέση με το προσωπικό που εγκρίθηκε κατά το έτος 2021.*
* *η υπ’ αριθ. πρωτ. ΔΙΠΑΑΔ/Φ.ΕΓΚΡ./104/13657/16-7-2020 απόφαση έγκρισης της Επιτροπής της ΠΥΣ 33/2006, όπως τροποποιήθηκε και ισχύει, η υπ΄ αριθ. 42/2021 Πράξη του Υπουργικού Συμβουλίου, όπως τροποποιήθηκε και ισχύει, καθώς και η 50/2021 Πράξη του Υπουργικού Συμβουλίου, ανά φορέα και Υπουργείο προς αποφυγήν υποβολής αιτημάτων ομοίων κλάδων και ειδικοτήτων, εφόσον ικανοποιήθηκε επαρκώς το υποβληθέν αίτημα, έτσι ώστε να πραγματοποιείται συνετή και ρεαλιστική εκτίμηση των αναγκών, με βάση τις ιδιαιτερότητες και τις άμεσες προτεραιότητες, τις εκτιμώμενες αποχωρήσεις του φορέα και τις επείγουσες ανάγκες προς κάλυψη που θα προκύψουν από αυτές τα επόμενα έτη, προκειμένου η προσπάθεια αυτή να οδηγήσει στον αποτελεσματικότερο σχεδιασμό και εφαρμογή της πολιτικής προσλήψεων στο Δημόσιο.*
* *Επίσης τα αιτήματα πρόσληψης τακτικού προσωπικού που εκκρεμούν για έγκριση από την Επιτροπή της ΠΥΣ 33/ 2006, όπως ισχύει και δεν έχουν εγκριθεί, θα πρέπει, εφόσον η αναγκαιότητα προς κάλυψη των θέσεων αυτών εξακολουθεί να υφίσταται, να υποβληθούν εκ νέου μέσω της προαναφερόμενης διαδικασίας*

*Β. Ειδικότερα επί των αιτημάτων πρόσληψης τακτικού προσωπικού έτους 2023, σύμφωνα με το σχέδιο του πολυετούς προγραμματισμού προσλήψεων προσωπικού έτους 2023-2026 καθώς και με όσα διαλαμβάνονται στην*  [*ΔΙΠΑΑΔ/Φ.2.9/ 79 / οικ.10319/24.06.2022*](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/) *του ΥΠ.Ε.Σ , και κατόπιν συνεκτίμησης των οικονομικών δεδομένων και των υπηρεσιακών αναγκών του Δήμου, σας γνωρίζουμε ότι :*

*1. Οι θέσεις του τακτικού προσωπικού οι οποίες είναι κενές και μπορούν να ενταχθούν στον ετήσιο προγραμματισμό προσλήψεων τακτικού προσωπικού ανά κλάδο/ειδικότητα και αριθμό, είναι οι παρακάτω*

|  |  |
| --- | --- |
| *ΚΛΑΔΟΣ-ΕΙΔΙΚΟΤΗΤΑ* | *ΑΡΙΘΜΟΣ* |
| *ΠΕ Αρχιτεκτόνων – Μηχανικών* | *1* |
| *ΠΕ Πολιτικών Μηχανικών* | *1* |
| *ΠΕ Κτηνιάτρων* | *1* |
| *ΠΕ Δημοτικών Αστυνόμων* | *1* |
| *ΤΕ Οικονομικού – Λογιστικού* | *1* |
| *ΤΕ Νοσοκόμων* | *1* |
| *ΔΕ Διοικητικών* | *1* |
| *ΔΕ Τεχνιτών* | *1* |
| *ΔΕ Τεχνιτών Υδραυλικών* | *1* |
| *ΔΕ 29 Οδηγών* | *2* |
| *ΥΕ Εργατών Καθαριότητας* | *3* |

*Η κάλυψη των ως άνω κενών θέσεων καθίσταται άκρως αναγκαία και επιτακτική για την εύρυθμη λειτουργία των υπηρεσιών του Δήμου μας , δεδομένου ότι αυτός ήταν ήδη υποστελεχωμένος από τις αρχές του 2014 από την εφαρμογή του Προγράμματος της Εθελοντικής Ενδοαυτοδιοικητικής Κινητικότητας και η αποδυνάμωση του συνεχίστηκε με την μεγάλη έλλειψη προσωπικού λόγω των αυτοδίκαιων αποχωρήσεων, των συνταξιοδοτήσεων αλλά και των αποχωρήσεων στο πλαίσιο της Κινητικότητας , με αποτέλεσμα οι κενές οργανικές θέσεις μονίμων υπαλλήλων διαφόρων κλάδων /ειδικοτήτων να ανέρχονται σε σύνολο εξήντα τέσσερις (64)) και ως εκ τούτου και οι ανάγκες των Υπηρεσιών να μην μπορούν να καλυφθούν μέσω μετατάξεων στα πλαίσια των κύκλων κινητικότητας καθότι οι Δήμοι δεν αποτελούν επιλογή .*

*Β. Το ύψος της προκαλούμενης δαπάνης για την πρόσληψη του προαναφερόμενου τακτικού προσωπικού , σύμφωνα με τα διαλαμβανόμενα στην ΥΠ.ΕΣ. ΔΙΠΑΑΔ/Φ.2.9/ 79 / οικ.10319/24.06.2022 ανέρχεται , ως κατωτέρω:*

|  |  |  |  |  |  |  |
| --- | --- | --- | --- | --- | --- | --- |
| *Κλάδος –Ειδικότητα* | *Δαπάνη Έτους 2023 ( το τελευταίο τετράμηνο )* | | | *Δαπάνη για κάθε επόμενο έτος* | | |
| *Βασικός Μισθός* | *Εργοδοτικές εισφορές* | *Υποχρεωτικά επιδόματα* | *Βασικός Μισθός* | *Εργοδοτικές εισφορές* | *Υποχρεωτικά επιδόματα* |
| *Δύο (2) ΔΕ 29 Οδηγών* | *7.424* | *1.865* | *1.200* | *22.272* | *5.596* | *3.600* |
| *Τρείς (3) ΥΕ Εργατών Καθαριότητας* | *10.200* | *3.331* | *1.800* | *30.600* | *7.787* | *5.400* |
| *Ενας 1) ΠΕ Αρχιτεκτόνων* | *4.648* | *971* |  | *13.944* | *2.912* |  |
| *Ενας(1) ΠΕ Πολιτικών Μηχανικών* | *4.648* | *971* |  | *13.944* | *2.912* |  |
| *Ενας (1) ΠΕ Κτηνιάτρων* | *4.648* | *971* |  | *13.944* | *2.912* |  |
| *Ενας (1) ΠΕ Δημοτικών Αστυνόμων* | *4.648* | *971* |  | *13.944* | *2.912* |  |
| *Ενας (1) ΤΕ Οικονομικού – Λογιστικού* | *4.428* | *925* |  | *13.284* | *2.774* |  |
| *Ενας (1) ΤΕ Νοσοκόμων* | *4.428* | *1.050* | *600* | *13.284* | *3.150* | *1.800* |
| *Δύο (2) ΔΕ Τεχνιτών* | *7.264* | *1.571* |  | *21.792* | *4.714* |  |
| *Ενας (1) ΔΕ Διοικητικών* | *3.712* | *775* |  | *11.136* | *2.325* |  |
|  | *56.048* | *13.401* | *3.600* | *168.144* | *37.994* | *10.800* |

*Σύμφωνα λοιπόν με τα παραπάνω και επειδή για την υποβολή των αιτημάτων πλήρωσης κενών οργανικών θέσεων στην ειδική εφαρμογή του Υπουργείου Εσωτερικών, στο πλαίσιο του ετήσιου προγραμματισμού προσλήψεων τακτικού προσωπικού έτους 2023 απαιτείται, σύμφωνα με την υπ’ αρ. εγκύκλιο*  [*ΔΙΠΑΑΔ/Φ.2.9/ 79 / οικ.10319/24.06.2022*](https://dimosnet.gr/blog/laws/%cf%85%cf%80-%ce%b5%cf%83-%ce%b4%ce%b9%cf%80%ce%b1%ce%b1%ce%b4%cf%86-2-9-79-%ce%bf%ce%b9%ce%ba-1031924-06-2022/) *του Υπουργείου Εσωτερικών, να προηγηθεί απόφαση της Οικονομικής Επιτροπής, εισηγούμαστε για τη λήψη της σχετικής απόφασης Έγκρισης του ετήσιου προγραμματισμού πρόσληψης τακτικού προσωπικού έτους 2023, ανά κλάδο /ειδικότητα και αριθμό ,ως ανωτέρω .*

**Η Οικονομική Επιτροπή λαμβάνοντας υπόψη :**

1. Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010
2. Την αριθ. ΔΙΠΑΑΔ/φ.2.9/79/οικ.10319/24.6.2022 του ΥΠ.ΕΣ
3. Την υπ αριθμ. πρωτ. 11695/06-07-2021 έγγραφη εισήγηση των Προϊσ/νων Δ/νσεων Διοικητικών & Οικονομικών Υπηρεσιών
4. Την ψήφο των μελών της όπως αυτή διατυπώθηκε και δηλώθηκε

**ΑΠΟΦΑΣΙΖΕΙ ΟΜΟΦΩΝΑ**

1.Εγκρίνει τον προγραμματισμό πρόσληψης τακτικού προσωπικού στο Δήμο Λεβαδέων για το έτος 2023 , ανά κλάδο /ειδικότητα και αριθμό ως κατωτέρω :

|  |  |
| --- | --- |
| **ΚΛΑΔΟΣ-ΕΙΔΙΚΟΤΗΤΑ** | **ΑΡΙΘΜΟΣ** |
| ΠΕ Αρχιτεκτόνων – Μηχανικών | 1 |
| ΠΕ Πολιτικών Μηχανικών | 1 |
| ΠΕ Κτηνιάτρων | 1 |
| ΠΕ Δημοτικών Αστυνόμων | 1 |
| ΤΕ Οικονομικού – Λογιστικού | 1 |
| ΤΕ Νοσοκόμων | 1 |
| ΔΕ Διοικητικών | 1 |
| ΔΕ Τεχνιτών | 1 |
| ΔΕ Τεχνιτών Υδραυλικών | 1 |
| ΔΕ 29 Οδηγών | 2 |
| ΥΕ Εργατών Καθαριότητας | 3 |

2.Την υποβολή από την Υπηρεσία σχετικού αιτήματος στην Ειδική Εφαρμογή , η οποία έχει ενταχθεί στο Μητρώο Ανθρώπινου Δυναμικού του Ελληνικού Δημοσίου (https://hr.apografi.gov.gr).

**Η απόφαση πήρε αριθμό 198/2022.**

ΠΙΣΤΟ ΑΠΟΣΠΑΣΜΑ

Ο ΑΝΤΠΡΟΕΔΡΟΣ Λιβαδειά 11-07-2022

ΚΑΠΛΑΝΗΣ ΚΩΝΣΤΑΝΤΙΝΟΣ Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ ΔΗΜΑΡΧΟΣ ΛΕΒΑΔΕΩΝ κ.α.α.

1. Αποστόλου Ιωάννης ΜΗΤΑΣ ΑΛΕΞΑΝΔΡΟΣ

2. Καλογρηάς Αθανάσιος

3.Σαγιάννης Μιχαήλ

4 .Καραμάνης Δημήτριος ΑΝΤΙΔΗΜΑΡΧΟΣ ΔΗΜΟΥ ΛΕΒΑΔΕΩΝ